Akútna HIV infekcia sa objaví asi u 70% osôb, zvyčajne 2-4 týždne po nákaze. Prebieha pod klinickým obrazom chrípkového ochorenia a zvyčajne trvá 1-3 týždne.
Typické sú nasledovné príznaky: bolesti hlavy, horúčka, bolesti svalov, kĺbov a končatín, bolesti v hrdle, vyrážka, nechutenstvo, únava, hnačka, nauzea, nočné potenie a zväčšenie lymfatických uzlín.
Ani jeden z príznakov, či ich kombinácia nie sú špecifické pre HIV infekciu. Môžu byť prejavom celej rady iných ochorení a nedá sa na ich základe stanoviť HIV pozitivita.